stanford-oval/wikipedia huggingface dataset:
Montrealin yleissopimus
Tausta, allekirjoittaminen ja voimaantulo

Käytännöt kansainvälisen lentoliikenteen vahingonkorvauksille henkilö- tai tavaravahingon sattuessa määritteli ensi kerran vuonna 1929 allekirjoitettu Varsovan yleissopimus. Sen tavoitteena oli yhtenäisen korvauskäytännön luomisen lisäksi suojella lentoyhtiöitä suurilta vahingonkorvausvaateilta, ja se asettikin ylärajat maksettaville vahingonkorvauksille. Sopimusta täydennettiin seuraavien vuosikymmenten aikana lukuisilla pöytäkirjoilla ja erillissopimuksilla, joista moneen sisältyi tavoite nostaa liian alhaisena pidettyä ylärajaa korvauksille. Näiden täydennysten myötä Varsovan järjestelmäksi kutsutusta kokonaisuudesta tuli sirpaloitunut ja sekava. Koska kaikki alkuperäisen sopimuksen allekirjoittaneet valtiot eivät allekirjoittaneet kaikkia siihen tehtyjä muutoksia ja täydennyksiä, jopa samalla lennolla matkustaviin matkustajiin saatettiin soveltaa eri sääntöjä.
Kansainvälinen siviili-ilmailujärjestö käynnisti vuonna 1997 valmistelut uudistetun, yhdenmukaisen korvausvastuusopimuksen luomiseksi. Uusi Montrealin yleissopimus allekirjoitettiin Montrealissa järjestetyssä kansainvälisessä ilmailulakikonferenssissa 28. toukokuuta 1999. Sen allekirjoitti tuolloin 52 valtiota. ja se astui voimaan 4. marraskuuta 2003 korvaten allekirjoittajamaiden välisessä lentoliikenteessä Varsovan yleissopimuksen lisäyksineen. Sopimuksesta laadittiin alkuperäiskappaleet arabiaksi, englanniksi, espanjaksi, kiinaksi, ranskaksi ja venäjäksi. Ne talletettiin kansainvälisen siviili-ilmailujärjestön arkistoon.
Elokuuhun 2023 mennessä sopimuksella on 139 ratifioijaa: 137 itsenäistä valtiota, Cookinsaaret ja Euroopan unioni.
Sisältö

Montrealin yleissopimuksen sisältö vastaa pääosin Varsovan yleissopimuksen ja sen lisäysten sisältöä yhdistettynä yhteen sopimukseen. Suurin muutos liittyy korvausvastuuseen henkilövahingoissa: lentoyhtiöiden suojelemisen sijaan sopimus turvaa matkustajien oikeuksia takaamalla heille korvauksen tiettyyn ylärajaan asti lähes tilanteesta riippumatta, ja mikäli lentoyhtiö on vastuussa tilanteesta, myös tuon rajan yli ilman uutta ylärajaa. Kansainvälinen siviili-ilmailujärjestö tarkastaa korvaussummien rajat viiden vuoden välein. Lentorahtiliikenteessä Montrealin yleissopimus mahdollistaa sähköisten rahtiasiakirjojen käytön ja siten paperittoman rahtiliikenteen allekirjoittajamaiden välillä.
Montrealin yleissopimus määrittää korvaussummien rajat erityisnosto-oikeuksina.
Aiheesta muualla

Kuvia tai muita tiedostoja aiheesta Montrealin yleissopimus Wikimedia Commonsissa
Lentomatkustaminen
| --- | --- |
Lentoyhtiöt:   Halpalentoyhtiöt  Holdingyhtiöt  Kaikki lentoyhtiöt  Kansalliset lentoyhtiöt  Lentoyhtiökoodit  Rahtilentoyhtiö  Tilauslentoyhtiöt 
Allianssit:   Oneworld  SkyTeam  Star Alliance  U-FLY Alliance  Value Alliance  Vanilla Alliance 
Historia:   Ilmailu  Lentokoneteollisuus  Lentoliikenne 
Kauppayhdistykset:   A4A  A4E  AACO  AAPA  AEA  AFRAA  ATAG  ATPCO  ELFAA  ERA  IATA  IATAN  ICAO  ISTAT  RAA  RAAA 
Miehistö:   Kapteeni  Perämies  Toinen perämies  Kolmas perämies  Lentoemäntä  Stuertti  Lentomekaanikko  Lastaaja  Lentäjä  Purseri  Deadheading 
Lentäminen:   Matkustusluokka Ykkösluokka  Business-luokka  Premium economy  Turistiluokka  Buy on board  Kymppikerho  Lentokoneen istuin  Lentokoneen istuinpaikkakartta  Lentokoneen käymälä  Lentokoneen viihdejärjestelmä  Lentosukka  Lentokoneruoka  Matkustamo  Oksennuspussi  Tarjoomo  Tupakointi lentokoneessa 
Lentoasemat:   Halpalentoterminaali  Kansainvälinen lentoasema  Kiitotie  Koneeseennousu  Lentoaseman raideyhteys  Lentokenttähotelli  Lentokoneen portaat  Lounge  Lähtöportti  Lähtöselvitys  Matkustajasilta  Paikallislentoasema  Solmukohta 
Tulli/Maahanmuutto:   Maahantulokortti  Maastapoistumiskortti  Matkustusasiakirja  Passi  Rajavalvonta  Timatic  Viisumi 
Matkatavarat:   Aulakuormaaja  Kadonnut matkatavara  Käsimatkatavara  Matkalaukkuhihna  Matkalaukkukärry  Matkalaukkulukko  Matkalaukkutunniste  Matkatavaroiden kuljetinjärjestelmä  Matkatavaroiden noutoalue  Sallittu matkatavaran määrä 
Turvallisuus:   Hätäliukumäki  Ikkunahätäuloskäynti  Kansallinen ilmailuviranomainen  Lennonjohto  Lentokoneen turvaohje  Lentoasemaviranomainen  Lentokenttäpaloauto  Lentokenttäpoliisi  Musta laatikko  Pakkolaskuasento  Sky marshal  Turvallisuus lentokentällä  Turvallisuusdemonstraatio lennolla 
Lentoliput:   Code sharing  Hinnoitteluperustetunnus  Kanta-asiakasohjelma  Koneeseennousukortti  Lennon myöhästyminen ja peruminen  Lentoaikataulu  Lentolippu  Maailman ympäri -lentolippu  Matkailusivusto  Matkatoimisto  Matkustajan nimitieto  Montrealin yleissopimus  Open jaw -lippu  Sähköinen lippu  Varasija  Varausjärjestelmä  Varsovan yleissopimus  Yksisuuntainen matkustaminen
Márpissa

| Márpissa Μάρπησσα |
| --- | --- |
 Márpissan kylä.
 Márpissa
 Koordinaatit: 37°2′38″N, 25°14′55″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Páros
Kunta:  Páros
Hallinto:  
 – Asutustyyppi:  kylä
 – Kallikrates-koodi:  6801000601
Väkiluku (2011):  582
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Márpissa (kreik. Μάρπησσα) on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 582 (vuonna 2011).
Márpissan Pyhän Antonioksen luostari (Moní Agíou Antoníou).
Márpissan kylä on rakennettu Kéfaloksen kukkulan länsirinteeseen ja sijaitsee Pároksen itäosassa noin 18 kilometriä kaakkoon saaren keskuksesta Paroikián kaupungista. Márpissa muodostaa myös laajemman kyläyhdyskunnan (Τοπική Κοινότητα Μαρπήσσης, Topikí Koinótita Marpíssis), johon kuuluvat varsinaisen Márpissan kylän lisäksi kylät Chrysí Aktí, Dryós, Píso Livádi, Pyrgáki, Toúrlos, Tsoukalás ja Tzánes sekä saaret Dryonísi ja Makronísi. Koko yhdyskunnan väkiluku on 1 065.
Márpissan aikaisempi nimi oli vuoteen 1926 saakka Tsipídos (Τσιπίδος). Kylän rakennuskanta on pääosin 1500–1600-luvuilta ja edustaa perinteistä valkoista kykladista arkkitehtuuria. Kéfaloksen kukkulan huipulla sijaitsevat venetsialaisaikaisen, 1200-luvulla rakennetun linnan rauniot sekä Pyhän Antonioksen luostari (Moní Agíou Antoníou).
Aiheesta muualla

Kuvia tai muita tiedostoja aiheesta Márpissa Wikimedia Commonsissa
Morganiitti

Morganiitti
Morganiitti on silikaattimineraali beryllin vaaleanpunainen värimuunnos. Se on jalokivi ja sitä käytetään korukivenä. Morganiitin, kuten muidenkin beryllien, kemiallinen kaava on Be3Al2Si6O18. Se on nimetty amerikkalaisen jalokivien keräilijän John Pierpont Morganin mukaan.
Esiintyminen

Morganiittia esiintyy usein samoissa paikoissa turmaliinin kanssa. Sitä on löydetty Yhdysvalloista, Madagaskarilta, Brasiliasta, Mosambikista, Zimbabwesta, Namibiasta, Kiinasta, Venäjältä, Italiasta ja Kazakstanista.
Työstäminen

Morganiitin hiontaan käytettyjä menetelmiä ovat viiste- ja pyöröhionta sekä hiominen gemmeiksi.
Morganin piirikunta (Länsi-Virginia)

Morganin piirikunta (engl. Morgan County) on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 17 063 vuonna 2020. Piirikunnan hallintokeskus on Berkeley Springsin kunta. Piirikunta on perustettu vuonna 1820.
Väestö

Vuonna 2020 Morganin piirikunnan 17 063 asukkaasta valkoisia oli 96,5 %, mustia 0,9 %, aasialaisia 0,4 % ja alkuperäisasukkaita 0,4 %. Vuonna 2019 1,3 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Morganin piirikunta (Länsi-Virginia) Wikimedia Commonsissa
Natasha Vita-More

Natasha Vita-More vuonna 2010.
Natasha Vita-More (entiseltä nimeltään Nancie Clark, s. 1950 New York) on yhdysvaltalainen transhumanistinen taiteilija ja futuristi. Vuonna 1982 hän kirjoitti Transhumanist Arts Statementin, joka lähetettiin myös Cassini-Huygens luotaimen mukana Saturnukseen 1997. Myöhemmin 1980-luvulla hän tuotti "TransCentury UPdate" -nimistä TV-ohjelmaa kaapelikanavalle Los Angelesissa. Hänen kuuluisimpia taiteellisia töitään on Primo Posthuman 3M+ (Arkistoitu – Internet Archive), joka on eräänlainen ostoskatalogi tulevaisuuden ihmiskehosta. Vita-More toimi Extropy Instituten johtajana sen sulkemiseen asti 2006.
Aiheesta muualla

Natasha Vita More Universe (Arkistoitu – Internet Archive) - henkilökohtainen kotisivu
Morganin piirikunta (Ohio)

Morganin piirikunta (engl. Morgan County) on piirikunta Ohiossa, Yhdysvalloissa. Se on nimetty Yhdysvaltain vapaussodassa taistelleen upseeri Daniel Morganin mukaan. Piirikunnan hallinnollinen keskus ja suurin kylä on McConnelsville.
Maantiede

Morganin naapuripiirikuntia ovat Muskingum pohjoisessa, Noble koillisessa, Washington kaakossa, Athens lounaassa ja Perry lännessä.
Väestö

Piirikunnassa oli vuoden 2010 väestönlaskennassa 70 400 ihmistä. Etniset ryhmät jakautuvat valkoisiin, joita on 93,1%, mustiin (3,0%), alkuperäisamerikkalaisiin (0,4%) ja aasialaisiin (0,2%).
Kotitalouden mediaanitulo on 35 855 dollaria ja köyhyysrajan alapuolella oli 19,5% väestöstä 2007–2011 välisenä aikana.
Morgan County Courthouse, Morganin piirikunta
Moottoripyörätrialin maailmanmestaruuskausi 1994

Trialin maailmanmestaruudesta ajettiin 20. kerran vuonna 1994. Kauteen sisältyi kymmenen kaksipäiväistä osakilpailua.
Osakilpailuiden kolme parasta

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| N:o | Kilpailumaa | Kilpailupaikka | Pvm | Voittaja | Toinen | Kolmas |
| 1. |  Pohjois-Irlanti | Rostrevor | 15.-16. huhtikuuta |  Jordi Tarrés 8 |  Tommi Ahvala 27 |  Marc Colomer 28 |
| 2. |  Englanti | Houghton Towers | 23.-24. huhtikuuta |  Doug Lampkin 32 |  Marc Colomer 38 |  Jordi Tarrés 39 |
| 3. |  Belgia | Bilstain | 14.-15. toukokuuta |  Tommi Ahvala 34 |  Angel Garcia 36 |  Marc Colomer 39 |
| 4. |  Länsi-Saksa | Osnabrück | 22.-23. toukokuuta |  Jordi Tarrés 22 |  Angel Garcia 45 |  Takumi Narita 49 |
| 5. |  Tšekkoslovakia | Nepomuk | 5.-6. kesäkuuta |  Jordi Tarrés 43 |  Tommi Ahvala 50 |  Donato Miglio 55 |
| 6. |  Ranska | Breal-sur-Monfort | 11.-12. kesäkuuta |  Jordi Tarrés 13 |  Takumi Narita 14 |  Doug Lampkin 16 |
| 7. |  Yhdysvallat | Squaw Valley | 25.-26. kesäkuuta |  Jordi Tarrés 18 |  Joan Pons 26 |  Tommi Ahvala 26 |
| 8. |  Espanja | Tossa De Mar | 9.-10. heinäkuuta |  Jordi Tarrés 28 |  Tommi Ahvala 31 |  Marc Colomer 38 |
| 9. |  Italia | Imer Di Primiero | 16.-17. heinäkuuta |  Diego Bosis 23 |  Jordi Tarrés 26 |  Doug Lampkin 26 |
| 10. |  Sveitsi | Biasca | 23.-24. heinäkuuta |  Jordi Tarrés 30 |  Tommi Ahvala 39 |  Takumi Narita 44 |
MM-sarjan parhaat

|  | Kuljettaja | Pyörämerkki | Pisteet |
| --- | --- | --- | --- |
| 1. |  Jordi Tarrés | Gas Gas | 185 |
| 2. |  Tommi Ahvala | Fantic | 140 |
| 3. |  Joan Pons | Gas Gas | 119 |
| 4. |  Marc Colomer | Beta | 101 |
| 5. |  Takumi Narita | Beta | 101 |
| 6. |  Doug Lampkin | Beta | 97 |
| 7. |  Diego Bosis | Beta | 95 |
| 8. |  Donato Miglio | Gas Gas | 88 |
Aiheesta muualla

MM-sarjan tulokset (englanniksi)
Natasha Yi

Natasha Yi (s. 25. maaliskuuta 1979, Boston, Massachusetts Yhdysvallat) on yhdysvaltalainen näyttelijä ja malli. Hänellä on korealaisia sukujuuria. Hän muutti teini-ikäisenä perheensä kanssa Denveriin, Coloradoon.
Yin kuvia on ollut muun muassa Playboyssa ja Import Tunerissa. Hän on esiintynyt myös esimerkiksi elokuvissa Rush Hour 2 ja Kehdosta hautaan.
Aiheesta muualla

Viralliset sivut (englanniksi)
Natasha Yi Internet Movie Databasessa. (englanniksi)
Natsumi Tomonaga

| Mitalit | Mitalit | Mitalit |  |
| --- | --- | --- | --- |
|  Tomonaga vuonna 2016 |  Tomonaga vuonna 2016 |  Tomonaga vuonna 2016 |  |
Maa:   Japani
Naisten nykyaikainen viisiottelu
| AM-kilpailut  | AM-kilpailut  | AM-kilpailut  |  |
|  Kultaa | Cholpon-Ata 2016 | Sekaviesti |  |
|  Hopeaa | Wuhan 2019 | Yksilö |  |
|  Hopeaa | Wuhan 2019 | Joukkue |  |
Natsumi Tomonaga (os. Takamiya, jap. 朝長 なつ美, Tomonaga Natsumi, s. 22. elokuuta 1991) on japanilainen on brittiläinen nykyaikainen viisiottelija. 4
Tomonaga kilpaili ensimmäistä kertaa aikuisten kilpailuissa vuonna 2014 ja osallistui seuraavana vuonna ensimmäistä kertaa arvokisoihin Aasian-mestaruuskilpailuissa. Tomonaga kilpaili Rio de Janeiron olympialaisissa 2016. Hän oli tuolloin uinnin 12., miekkailun 27., ratsastuksen kuudes ja ampumajuoksun 14. Hänen loppusijoituksensa oli 12. Samana vuonna Tomonaga voitti ensimmäisen arvokisamitalin, kun hän voitti sekaviestikilpailun Aasian-mestaruuden. Hänellä on myös kaksi AM-hopeaa vuodelta 2019 yksilö- ja joukkuekilpailusta.
ZZ Topin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 15 |  |
| ↙Livealbumit | 5 |  |
| ↙Kokoelmat | 8 |  |
| ↙EP:t | 2 |  |
| ↙Singlet | 44 |  |
| ↙Videot | 4 |  |
| ↙Musiikkivideot | 15 |  |
ZZ Top on texasilainen blues rock -yhtye, joka perustettiin 1969.
Studioalbumit

ZZ Top’s First Album (1971)
Rio Grande Mud (1972)
Tres Hombres (1973)
Fandango! (1975)
Tejas (1977)
Degüello (1979)
El Loco (1981)
Eliminator (1983)
Afterburner (1985)
Recycler (1990)
Antenna (1994)
Rhythmeen (1996)
XXX (1999)
Mescalero (2003)
La Futura (2012)
Kokoelma-albumit

The Best of ZZ Top (1977)
The ZZ Top Six Pack (1987)
Greatest Hits (1992)
One Foot in the Blues (1994)
Chrome, Smoke & BBQ (2003)
Complete Studio Albums (2013)
The Very Baddest (2014)
Goin' 50 (2019)
Livealbumit

Live in Germany 1980 (2001)
Live from Texas (2008)
Double Down Live (2009)
Live at Montreux 2013 (2014)
Tonite at Midnight: Live Greatest Hits from Around the World (2016)
Raw (2022)
EP:t

"The ZZ Top Summer Holiday E.P." (1985)
"Texicali" (2012)
Singlet

| 0 | 1 | 2 |
| --- | --- | --- |
|  ”Salt Lick” (1970)  ”(Somebody Else Been) Shakin’ Your Tree” (1971)  ”Francine” (1972)  ”La Grange” (1973)  ”Tush” (1975)  ”It’s Only Love” (1976)  ”Arrested for Driving While Blind” (1977)  ”Enjoy and Get It On” (1977)  ”I Thank You” (1980)  ”Cheap Sunglasses” (1980)  ”Leila” (1981)  ”Pearl Necklace” (1981)  ”Tube Snake Boogie” (1981)  ”Gimme All Your Lovin’ (1983]  ”Got Me Under Pressure (1983)  |  ”Sharp Dressed Man” (1983)  ”TV Dinners” (1983)  ”Legs” (1984)  ”Summer Holiday EP” (1985)  ”Sleeping Bag” (1985)  ”Stages” (1985)  ”Velcro Fly” (1986)  ”Rough Boy” (1986)  ”Delirious” (1986)  ”My Head’s in Mississippi” (1990)  ”Doubleback” (1990)  ”Concrete and Steel” (1990)  ”Give It Up” (1991)  ”Decision or Collision” (1991)  ”Viva Las Vegas” (1992)  |  ”Gun Love” (1992)  ”Pinchusion” (1994)  ”Girl in a T-Shirt” (1994)  ”Fuzzbox Voodoo” (1994)  ”Breakaway” (1994)  ”PCH” (1995)  ”What’s Up with That” (1996)  ”She’s Just Killing Me” (1996)  ”Rhythmeen” (1997)  ”Bang Bang” (1997)  ”Fearless Boogie” (1999)  ”36-22-36” (2000)  ”Piece” (2003)  ”Texicali EP” (2012)  ”I Gotsta Get Paid” (2012)  |
Musiikkivideot

”Gimme All Your Lovin’” (1983)
”Sharp Dressed Man” (1983)
”Legs” (1984)
”Sleeping Bag”
”Viva Las Vegas”
”Rough Boy”
”Burger Man”
”TV Dinners”
”Doubleback”
”Pincushion”
”Breakaway”
”World Of Swirl”
”She’s Just Killing Me”
”My Head’s in Mississippi”
”I Gotsta Get Paid” (2012)
DVD:t

ZZ Top’s Greatest Hits (2004)
Eric Clapton Crossroads Guitar Festival (2004)
ZZ Top Live from Texas
ZZ Top Ultimate Collection (2008)
Moncton

| Moncton |
| --- | --- |
 Kuvakollaasi Monctonista.
 Moncton
 Koordinaatit: 46°6′N, 64°47′W 
Valtio:   Kanada
Provinssi:  New Brunswick
Hallinto:  
 – Pormestari:  Dawn Arnold
Pinta-ala:  
 – Kokonaispinta-ala:  141,92 km²
Väkiluku (2021):  79 470
 – Väestötiheys:  560,0 as./km²
Aikavyöhyke:  UTC-4
 – Kesäaika:  UTC-3
Postinumero:  E1A–E1G
Suuntanumero(t):  506
 
 www.moncton.ca 
Infobox OKVirheellinen NIMI-arvo: 
Moncton on kaupunki New Brunswickin provinssissa Kanadassa. Moncton on provinssin suurin kaupunki ja noin kolmasosa sen asukkaista on ranskankielisiä.
Maantiede ja kaupunkikuva

Moncton sijaitsee New Brunswickin provinssin itäosassa Petitcodiacjoen varrella noin 40 kilometriä joen suulta sisämaahan. Joki tunnetaan vuoksiaallostaan, joka virtaa sitä pitkin kahdesti päivässä. Aallon korkeus on 1–2 metriä. Pinta-alaa kaupungilla on 141,92 km².
Monctonin rakennuskanta on pääosin matalaa, ja hieman korkeampia rakennuksia on vain ydinkeskustassa. Niihin kuuluu muun muassa Blue Cross Centre -toimistotalo. Kaupungin laitamilla on teollisusalueita, ja esikaupunkialueilla on uudempia omakotitaloja.
Historia

Nykyisen Monctonin alueen alkuperäisasukkaita eli intiaaneja olivat mikmakit, joilla oli seudulla oma kylänsä. Vuoden 1698 jälkeen alueelle saapui puolestaan acadialaisia ranskalaisia. Acadialaiset tunsivat asuttamansa paikan nimellä Le Coude. Acadialaiset pakkosiirrettiin muualle vuonna 1755 ja vuonna 1766 heidän tilalleen saapui uusia pennsylvaniansaksalaisia siirtolaisia, jotka käyttivät paikasta nimeä The Bend. Nykyinen nimi Moncton on annettu käytetty vasta 1860-luvulta lähtien ja se on annettu Nova Scotian luutnanttikuvernööri Robert Moncktonin mukaan.
Moncton alkoi kasvaa 1800-luvulla kehittyneen telakkateollisuuden myöntä. Ensimmäisen telakan paikalle avasivat George ja Joseph Salter vuonna 1849. Joseph Salterista tuli myös Monctonin ensimmäinen pormestari, kun se sai kunnallishallinnon 1855. Vielä saman vuoden aikana avautui myös paikkakunnan ensimmäinen pankki. Pian kaupunki koki kuitenkin suuren takaiskun puurakenteisten laivojen rakennuttamisen taantuman myötä. Paikallinen pankki meni konkurssiin ja Moncton menetti 1862 myös kunnallishallintonsa. Onni kääntyi kun kaupungista tuli liikenteen solmukohta rautateiden saapumisen myötä. Moncton sai takaisin menettämänsä kunnallishallinnon vuonna 1875.
Canadian National Railway oli pitkään Monctonin tärkeimpiä kehittäjiä, ja sillä oli suurimmillaan 6 000 työntekijää. CNR kuitenkin sulki 1986 korjaamonsa, minkä jälkeen rautatieyrityksen merkitys kaupungissa on vähetynyt. Tietoliikenneyhtiö NBTel alkoi 1980-luvulla kehittää Monctonia puhelinmyynti- ja puhelinpalvelukeskukseksi. Samaan aikaan kaupunki muuttui jälkiteolliseksi, ja monia CNR:n maa-alueita puhdistettiin ja kehitettiin uuteen suuntaan. Niille on rakennettu muun muassa tiedepuistoja sekä urheilukenttiä ja urheiluareena.
Hallinto

Monctonin johdossa on ollut vuodesta 1855 pormestari ja kaupunginvaltuusto. Valtuustossa on kymmenen jäsentä. Niistä kaksi valitaan koko kaupungin äänillä, ja jokaisesta neljästä vaalipiiristä valitaan lisäksi kaksi edustajaa. Kunnallisvaalit järjestetään neljän vuoden välein. Dawn Arnold on toiminut pormestarina vuodesta 2016.
Väestö

Monctonin asukasluku vuoden 2021 väestönlaskennan mukaan on 79 470.
Asukasluku oli Kanadan vuoden 2016 väestönlaskennan mukaan ollut 71 889 ja vuoden 2011 väestönlaskennan mukaan 69 074. Asukasluvultaan Moncton on New Brunswickin suurin kaupunki.
Vuonna 2021 Monctonin asukkaista 45 765 puhui äidinkielenään englantia ja 21 375 ranskaa. Moncton on ollut vuodesta 2002 lähtien virallisesti kaksikielinen kaupunki.
Monctonin metropolialueeseen kuuluvat myös viereiset Dieppe ja Riverview. Metropolialueella oli vuoden 2021 väestönlaskennan mukaan 157 717 asukasta.
Aiheesta muualla

Kuvia tai muita tiedostoja aiheesta Moncton Wikimedia Commonsissa
Monctonin keskustaa.
Mylläri (Circle)

| ”Mylläri” Circle |
| --- | --- | --- |

Singlen tiedot
 Julkaistu: huhtikuu 2011
 Formaatti: 7"
 Tyylilaji: punk rock
 Kesto: 04.35
 Levy-yhtiö: Svart Records
Circlen muut singlet
| ”Odottamaton” 2009 | ”Mylläri” 2011 | ”End of Time” 2012 |
Mylläri on vuonna 2011 ilmestynyt Circlen EP, joka julkaistiin 14.–17. huhtikuuta Alankomaiden Tilburgissa järjestetyn Roadburn-festivaalin yhteydessä. Se sisältää neljä lyhyttä punk-vaikutteista kappaletta, jotka ovat kaikki ennenjulkaisemattomia.
Muusikot

Janne Westerlund – kitara
Jussi Lehtisalo – basso, laulu
Tomi Leppänen – rummut
Mika Rättö – kosketinsoittimet, laulu
Kappaleet

Kylmäketju – 1.25
Reaktio – 0.54
Paniikin valtias – 1.16
Luut – 1.00
Muropaketti

| Muropaketti |
| --- | --- |

Verkkosivusto:  muropaketti.com
Kaupallinen:  kyllä
Tyyppi:  tietotekniikka- ja viihdesivusto
Kielet:  suomi
Omistaja:  Otavamedia Oy
Luonut:  Sampsa Kurri
Avattu:  1999
Similarweb-sija:   293. (kesäkuu 2022)
Nykyinen tila:  aktiivinen
Muropaketti on suomalainen teknologia- ja viihdeaiheinen verkkosivusto. Sivuston pääsisältöä ovat muun muassa tietotekniikka- ja mobiiliaiheiset uutiset ja testit, sekä vuodesta 2016 videopeli- ja elokuva-aiheiset uutiset, arvostelut ja haastattelut. Sivustoa kustantaa Otavamedia Oy, joka on osa suomalaista Otava-konsernia. Sivuston yhteydessä aiemmin toimi MuroBBS-keskustelupalsta. Keskustelupalsta suljettiin 14. huhtikuuta 2022.
Historia

Sampsa Kurri perusti Muropaketin helmikuussa 1999 harrasteprojektina käsittelemään häntä kiinnostaneita aiheita, tietotekniikaa ja tietokonekomponenttien ylikellotusta. Nimi syntyi sattumalta pöydällä silmiin osuneesta aamiaismurojen pakkauksesta. Sivusto sijaitsi helmikuusta huhtikuuhun 1999 K&T Neutech Oy:n palvelimella osoitteessa sam.neutech.fi ja huhtikuusta heinäkuuhun osoitteessa muro.neutech.fi, jonka jälkeen Kurri rekisteröi sivustolle oman verkkotunnuksen, muropaketti.com.
Kurri myi Muropaketin joulukuussa 2000 Sonera Plaza Oy:lle, jonka myötä hän siirtyi Sonera Plazan työntekijäksi tuottamaan sivustoa. Sivusto houkutteli paljon myös ylikellotuksesta kiinnostumattomia käyttäjiä ja vähitellen sen keskustelupalsta, MuroBBS, tuli hyvin suosituiksi. Muropaketin keskustelupalsta olikin alusta asti olennainen osa sivustoa.
Kurri irtisanoutui vuonna 2003 TeliaSonera Finlandin palveluksesta ja perusti io-media Oy -nimisen yrityksen, jolle Muropaketin sisällöntuotantovastuu siirtyi. Tämän jälkeen Kurri palkkasi sivustolle ja avukseen toisen toimittajan. Samana vuonna sivusto siirtyi omasta verkkotunnuksestaan Sonera Plaza -portaalin alaisuuteen. Sivustolle perustettiin mobiiliaiheisiin uutisiin keskittynyt, Soneran WAP-käyttäjille suunnattu WAP-Muropaketti. Myöhemmin WAP-Muropaketti siirrettiin internetin puolelle osaksi Muropakettia ja osio nimettiin TaskuMuroksi.
Vuonna 2005 niin Muropaketti kuin koko Sonera Plaza -portaali siirtyivät TeliaSonera Finlandin ja Yhtyneiden Kuvalehtien sopimuksella Yhtyneet Kuvalehdet -konserniin kuuluneen Kynämies Oy:n omistukseen ja internetportaalin nimi lyhentyi Plazaksi. Vuonna 2008 Kynämies sulautettiin emoyhtiöönsä ja 2010 Yhtyneet Kuvalehdet Oy vaihtoi nimensä Otavamedia Oy:ksi. Vuonna 2011 sivusto siirtyi takaisin käyttämään muropaketti.com-verkkotunnusta.
Toukokuussa 2016 Otavamedia Oy jakaantui siten, että uusia liiketoimintoja varten muodostettiin Otavan Uudet Liiketoiminnat Oy (keväästä 2019 Otava Markkinapaikat Oy), joka omisti Nettix Oy:n ja Ampparit Oy:n. Otavan Uudet Liiketoiminnat Oy ilmoitti 5. lokakuuta 2016 uudistavansa Muropakettia ja laajentavansa sen sisältöä. Tämän seurauksena Muropaketti yhdistyi niin ikään Otavamedian omistuksessa olleen viihdesivusto Dome.fi:n kanssa, jolloin aihealueiksi tulivat mukaan videopelit ja elokuvat. Muropaketin päätoimittajaksi siirtyi Lauri Sihvonen, ja samalla päätettiin yhteistyö sivuston perustajan, Sampsa Kurrin ja io-media Oy:n kanssa vuoden 2016 loppuun mennessä. Kurri päätti kumppaneineen jatkaa toimintaa uudella, itsenäisellä tietotekniikkasivustolla nimeltään io-tech, joka osapuolten tekemän sopimuksen mukaan saatiin virallisesti avattua vasta seuraavan vuoden alussa.
Lauri Sihvonen lopetti Muropaketin päätoimittajana vuoden 2017 lopussa ja vastaavana toimittajana aloitti Tekniikan Maailman päätoimittaja Reijo Ruokanen.